Ubojica tradicionalne taksi usluge, mobilna aplikacija Uber uskoro bi trebala zaživjeti i na zagrebačkim cestama. Prema pisanju portala Netokracija, sve će se službeno znati na konferenciji OMGcommerce koja se održava 4. svibnja u Zagrebu

'Ne mogu vjerovati da će to biti dopušteno! To mi liči na anarhiju ili na banana-državu. Da biste bili legalan taksist, treba vam hrpa papira. Morate završiti srednju prometnu školu, položen ispit o poznavanju grada i majstorski ispit. Traži se i da imate automobil određenih gabarita i performansi. Otprilike treba vam od 20.000 do 30.000 eura da otvorite taksi obrt. I nakon svega toga sad će doći neka aplikacije i uzeti nam posao. Borit ćemo se svim silama da do toga ne dođe', poručio je Kovačević.